2015-05-05 – Balástya község honlapja
Helytörténet	Nap: 2015-05-05	Felhívás parlagfű mentesítésére!	A hatékony védekezés érdekében legalább háromszori kaszálás szükséges
1. kaszálás: május 4-8.2. kaszálás: június 15-19.3. kaszálás: július 20-24.4. kaszálás: augusztus 10-14.
A mezőgazdasági művelés alatt álló területeken a múlt évi csapadékos ősz miatt a betakarítási és talajmunkákat csak megkésve lehetett elvégezni. Az őszi vetésű kultúráknál sok helyen belvizes foltok is kialakultak, ahol a termesztett növények kipusztultak. Ezeknek a területeknek a gyommentesen tartása fokozott odafigyelést igényel. Idén tavasszal a csapadék mennyisége kevesebb, a tavaszi vetésű növényeknél a talajon keresztül ható gyomirtó szerek érvényesülése is gyengébb. A kezelés hatékonyságát mindig értékelni szükséges, és ha az elmarad a kívánatostól, ismételt beavatkozásra van szükség. Állománykezelő gyomirtó szerek kijuttatásainál különösen szem előtt kell tartani a gyomnövények leginkább érzékeny fejlődési állapotát, mert a mezőgazdasági területeken a növényvédő szeres és mechanikai gyomirtás megfelelő időben történő elvégzése a leghatékonyabb. A megkésett védekezések többnyire sokkal rosszabb eredményt adnak, és a gyomirtó szerek többsége megkésett kijuttatás esetén a kultúrnövényt is károsíthatja.
Szerző BalastyaKözzétéve 2015-05-05Kategória Egyéb Felhívás parlagfű mentesítésére! bejegyzéshez hozzászólás	Keresés a következő kifejezésre: